Účasť delegácie SR na 16. Zhromaždení zmluvných strán Medzinárodnej organizácie mobilných satelitných komunikácií (IMSO) 

Medzinárodná organizácia mobilných satelitných komunikácií (IMSO), ktorej pôvodný názov je Inmarsat, je medzinárodná vládna organizácia založená v roku 1979, ktorej cieľom je poskytovať celosvetové mobilné spojenie pre pozemné, námorné a letecké služby prostredníctvom telekomunikačných satelitných družíc. V súčasnosti má 87 členov.
Inmarsat bol dlho jediným svetovým operátorom globálnych mobilných satelitných komunikácií. Narastajúca konkurencia na svetovom telekomunikačnom trhu si vyžiadala zmeny štruktúry tejto organizácie, nakoľko dovtedajšie riadiace a investičné štruktúry boli nepružné a vážne obmedzovali konkurencieschopnosť organizácie voči agresívnejším privátne financovaným spoločnostiam. 
12. Zhromaždenie zmluvných strán Inmarsat prijalo v apríli 1998 model novej štruktúry – komerčná časť organizácie bola sprivatizovaná, pričom bývalí Signatári (telekomunikační operátori – za každý členský štát jeden) sa stali akcionármi  s  vlastníctvom akcií úmerným pôvodnému investičnému podielu. Názov medzivládnej časti organizácie bol zmenený na IMSO. Vzťahy medzi IMSO a spoločnosťou Inmarsat Ltd. sú zakotvené v  Dohode o verejných službách. Hlavným poslaním IMSO je zabezpečenie efektívneho dohľadu Zhromaždenia zmluvných strán nad Globálnym námorným núdzovým a bezpečnostným systémom (GMDSS) a inými povinnosťami verejnej služby komerčnej spoločnosti Inmarsat Ltd. 
Zmeny Dohovoru o IMSO, ktoré umožnili legalizáciu zmien štruktúry organizácie, nadobudli platnosť 31.júla 2001, a v ten istý deň prestala platiť Prevádzková dohoda.
Bývalé Československo sa stalo členom Inmarsat v roku 1989. Po rozdelení ČSFR prešlo nástupníctvo Inmarsat na Českú republiku. Slovenská republika sa stala zmluvnou stranou prístupom k  Dohovoru o Inmarsat v  júli 1993. Signatárom Prevádzkovej dohody boli Slovenské telekomunikácie, a.s., ktoré sú v súčasnosti akcionárom Inmarsat Ltd.
Zhromaždenie zmluvných strán je vrcholným orgánom IMSO, ktorý pravidelne zasadá každé 2 roky. Každá zmluvná strana má v Zhromaždení jeden hlas. Hlavnými funkciami Zhromaždenia sú najmä: 
1.	zvažovať a kontrolovať ciele, celkovú politiku a dlhodobé ciele organizácie (IMSO) a činnosť spoločnosti (Inmarsat Ltd.), týkajúce sa základných princípov,
2.	podniknúť všetky kroky na zabezpečenie dodržiavania základných princípov zo strany spoločnosti,
3.	rozhodovať o všetkých zmenách Dohovoru, a o otázkach týkajúcich sa oficiálnych vzťahov medzi IMSO a členskými i nečlenskými štátmi a medzi IMSO a inými medzinárodnými organizáciami,
4.	menovať a odvolávať riaditeľa.
Program 16. zasadnutia Zhromaždenia zmluvných strán IMSO, ktoré sa bude konať v Londýne v dňoch 17. až 19. septembra 2002 je nasledovný:
Otvorenie
1.	Voľba predsedajúceho a jeho zástupcu
2.	Odsúhlasenie programu
3.	Menovanie Výboru poverovacích listín a zváženie jeho správy
4.	Stav základných dokumentov a iných inštrumentov 
4.1     Dodatky k Dohovoru
4.2     Dohoda o ústredí
4.3     Protokol o výsadách a imunitách
4.4     Členstvo
5.	Regulačné záležitosti
5.1   Medzinárodná dohoda o používaní lodných pozemských staníc Inmarsat (SES) v teritorálnych moriach a prístavoch
6.	Poradný výbor
7.	Návrh zmien Dohovoru
8.	Implementácia Základných princípov (povinnosť verejnej služby)
9.	Aktivity sekretariátu IMSO
10.	Správa o aktivitách spoločnosti Inmarsat Ltd.
11.	Vzťahy s inými medzivládnymi organizáciami
12.	Kontrakt  riaditeľa
13.	Dátum a miesto nasledujúceho zasadnutia
14.	Iné
15.	Prijatie záverečnej správy zo Zhromaždenia
Delegácia SR využije rokovanie 16. Zhromaždenia zmluvných strán IMSO tiež na aktívnu prezentáciu telekomunikačného sektora SR, štátnej telekomunikačnej politiky SR a aktivít subjektov telekomunikačného sektora SR.
Po ukončení zasadnutia bude na rokovanie vlády SR predložený materiál “Informácia o priebehu a výsledkoch 16. Zhromaždenia zmluvných strán Medzinárodnej organizácie mobilných satelitných komunikácií (IMSO) (17.-19. september 2002, Londýn)”.

Zloženie delegácie Slovenskej republiky
na 16. Zhromaždení zmluvných strán Medzinárodnej organizácie mobilných satelitných komunikácií (IMSO)
(17. - 19. september 2002, Londýn)

                     vedúci delegácie:                        František  D l h o p o l č e k
                                                                         mimoriadny a splnomocnený veľvyslanec SR v
                                                                         Spojenom kráľovstve Veľkej Británie a 
                                                                         Severného Írska
                     zástupca vedúceho delegácie:     Eva  S u m b a l o v á
                                                                         Odbor telekomunikácií, 
                                                                         MDPT SR

“Návrh”

S L O V A K    R E P U B L I C

CREDENTIALS

I have the honour to inform you that Mr. František Dlhopolček, Ambassador Extraordinary and Plenipotentiary of the Slovak Republic in the United Kingdom, will represent the Slovak Republic as its Representative to the Sixteenth Session of IMSO Assembly which will be held in London from 17 – 19 September 2002.
Mr. František Dlhopolček is fully empowered to attend the said Assembly, take part in its proceedings and vote on behalf of the State of the Slovak Republic.
The full delegation of the Slovak Republic to the said Assembly is constituted as follows:

1  Mr. František Dlhopolček               Representative and Head of Delegation
2  Mrs. Eva Sumbalova                        Alternate

Signed at Bratislava on the ...........2002 by:

Minister of Foreign Affairs           ........................................

To:       Mr. Jerzy Vonau
            Director
            International Mobile Satelite Organization
            99 City Road
            London EC1Y 1AX
            United Kingdom

Smernica
pre postup delegácie SR
na 16. Zhromaždení zmluvných strán Medzinárodnej organizácie mobilných satelitných komunikácií (IMSO) 
(17.-19. september 2002, Londýn)

Delegácia Slovenskej republiky sa na rokovaniach 16. Zhromaždenia zmluvných strán IMSO riadi týmito zásadami schválenými vládou SR dňa .................. 2002

Zásady vychádzajú z nasledujúcich základných princípov:

a)	súlad so základnými dokumentmi týkajúcimi sa telekomunikačného sektora SR, prijatými na vládnej alebo rezortnej úrovni (najmä Telekomunikačná politika SR na roky 2000 až 2002 – uznesenie vlády SR 440/2000),
b)	súlad so záväzkami SR v oblasti telekomunikácií založenými na medzinárodnej multilaterálnej alebo regionálnej úrovni (EU, ITU, ETSI, CEPT/ECC, WTO, V4).

Hlavné zásady pre postup delegácie SR počas rokovania Zhromaždenia zmluvných strán IMSO sú:

1.	podporiť závery zasadania Zhromaždenia zmluvných strán IMSO v zmysle medzinárodných zmlúv a vnútroštátnych medzirezortných dohôd a v súlade s telekomunikačnou politikou SR,
2.	presadzovať spoločný postup krajím Európskeho kontinentu, najmä v úzkej spolupráci a pod koordináciou s CEPT a EU,
3.	podporiť návrhy predložené počas rokovaní smerujúce k zvýšeniu efektívnej spolupráce ostatných národných administratív a administratívy SR,
4.	podporiť úpravu ustanovení základných a ďalších dokumentov IMSO, ktoré nie sú v rozpore s politikou vlády SR a telekomunikačnou politikou SR, 
5.	pri rokovaniach so zahraničnými partnermi informovať o prioritách telekomunikačnej politiky SR,.